gu en en en en en en en en en gu en gu gu gu gu gu gu gu gu gu gu gu gu gu en en en gu en en gu en en gu en en gu en en gu en en gu en en en en fa en en en en
રસ્તામાં થતો બાવળ મોઢાના રોગો માટે કેટલું ગુણકારી છે જાણો – BELZA EXPORT
May 10, 2018 by The Gujju
આમ તો ‘બાવળ’ એ ખૂબ જ પ્રચલિત અને પ્રસિદ્ધ વનૌષધિ છે અને આપણે જાણીએ છીએ કે દાંતનાં આરોગ્ય માટે તે ઉત્તમ છે. આપણે ત્યાં સેંકડો વર્ષોથી દાંતની તંદુરસ્તી જાળવી રાખવા માટે તેનો ઉપયોગ થતો આવ્યો છે. અત્યારે આધુનિકતાને લઈને દાંતણના બદલે બાવળનાં ટૂથપેસ્ટની બોલબાલા છે. જે પ્રમાણમાં લગભગ એટલા જ લાભદાયક હોય છે. આ વખતે આપણાં આ દંતરક્ષક ઔષધના ગુણકર્મો અને ઉપયોગો વિશે આયુર્વેદની દ્રષ્ટિએ થોડું જાણીએ.
બાવળ એ મુખના રોગોનું ઉત્તમ ઔષધ છે. મોઢામાં ચાંદા પડયા હોય, મોઢું આવી ગયું હોય, દાંતના પેઢામાંથી લોહી નીકળતું હોય, દાંત હલી ગયાં હોય કે ગળું લાલ થઈ ગયું હોય તેમાં બાવળ ખૂબ જ સારું પરિણામ આપે છે. આ રોગોમાં બાવળની છાલનો ભૂક્કો કરી, બે ચમચી જેટલા આ ભૂક્કાનો પાણીમાં ઉકાળો કરી, ગાળીને રોજ સવાર-સાંજ તેનાં કોગળા કરવાથી ચાંદા વગેરે મટે છે. આ ઉકાળામાં જો ખેરની છાલનો ભૂક્કો પણ ઉમેરવામાં આવે તો પરિણામ ઝડપથી મળે છે.
બાવળનાં બીજમાં ભાંગેલા-તૂટેલા હાડકાંને જોડવાની શક્તિ રહેલી છે. એટલે અસ્થિભંગ (ફ્રેકચર) થયું હોય ત્યારે બીજા ઔષધોની સાથે બાવળનાં બીજનું અડધી ચમચી જેટલું ચૂર્ણ રોજ મધ સાથે આપવું. આ ઉપચારથી હાડકાં ઝડપથી જોડાઈને મજબૂત બને છે.
બાવળનાં પાન ‘ગ્રાહી’ એટલે કે આંતરડા જેવા અંગોમાં સંકોચ ઉત્પન્ન કરનાર છે. એટલે ઝાડ થયા હોય તો બાવળનાં પાનનો રસ કાઢી, ત્રણ-ત્રણ ચમચી જેટલો રસ દિવસમાં ત્રણ-ચાર વખત આપવો. ઝાડા જો રક્તમિશ્રિત થતાં હોય તો બાવળની છાલ અને કડાછાલનો સવાર-સાંજ તાજો ઉકાળો બનાવીને આપવો. બાવળની છાલ અને કડાની છાલ એ રક્તમિશ્રિત ઝાડાને મડનારા બે ઉત્તમ ઔષધો છે.
બાવળનો ગુંદર ખૂબ જ પૌષ્ટિક છે. શરીરની પુષ્ટતા માટે ઘઉંનો રવો અને બાવળના ગુંદરનો ઘીમાં પાક કરી લેવો. જરૂર પ્રમાણે તેમાં બદામ, ચારોળી, પિસ્તા, બેદાણા વગેરે ઉમેરી લાડું બનાવી લેવાં. રોજ એક લાડું ખાવાથી ધીમેધીમે શરીર પુષ્ટ થાય છે. શક્તિ માટે બાવળનો ગુંદર સારો ગણાય છે.
બબ્લૂલારિષ્ટ, બબૂલાદિ ગુટિકા, બબૂલ ગોંદપાક, અર્ક બબૂલ, લવંગાદિ વટી વગેરે આયુર્વેદિય ઔષધોમાં બાવળ મુખ્ય ઔષધદ્રવ્ય તરીકે વપરાય છે. આ ઔષધો અનેકવિધ રોગોમાં ઉપયોગી છે.
બાવળ ભારતમાં બધે જ ખાસ કરીને કાળી માટીનાં સૂકા વેરાન પ્રદેશોમાં વિશેષ પ્રમાણમાં થાય છે. સૌરાષ્ટ્ર, કચ્છમાં તેનાં છોડ-વૃક્ષો ખાસ જોવા મળે છે. બાવળના કાંટેદાર વૃક્ષો પરથી ઉનાળામાં ગુંદર મેળવવામાં આવે છે. જે પૌષ્ટિક ઔષધ પાકોની બનાવટમાં વપરાય છે.
આયુર્વેદીય મતે બાવળ સ્વાદમાં તૂરો, ઠંડો, પચવામાં ભારે, ગ્રાહી (સંકોચક), રક્ત શુદ્ધિકર તથા કફ અને પિત્તાશામક છે. તે આમદોષ, રક્તવિકાર, કફ, પિત્ત, ત્વચાવિકાર, કૃમિ, ઉધરસ, બળતરા, વાયુદોષ, લોહીનાં ઝાડા અને મૂત્ર સંબંધી વિકારોને મટાડનાર છે. છાલ વિશેષ સંકોચક, તૂરી અને પચવામાં ભારે હોય છે. ઔષધ પ્રયોગ માટે બાવળની અંતરછાલ ઓછામાં ઓછા ૭ વર્ષ જૂના વૃક્ષની લેવી જોઈએ.
રાસાયણિક દ્રષ્ટિએ બાવળની છાલમાં ૭ થી ૧૨% ટેનિન હોય છે. શિંગમાંથી ૧૨થી ૧૯% ટેનિન મળી આવે છે. તેનાં ગુંદરમાં ગેલેક્ટોઅરેબન, અરેબિક એસિડ, જળ, કેલ્શિયમ, મેગ્નેશિયમ, પોટેશિયમ વગેરે ઘટકો રહેલા હોય છે.
મિત્રો આ આર્ટિકલ આપને કેવું લાગ્યું તે મહેરબાની કરી એમને કોમેન્ટમાં જણાવજો…
અને આપને ગમ્યું હોય તો આપના મિત્રો જોડે શેર કરો ધન્યવાદ.
May 10, 2018 38
ખરતા વાળથી પરેશાન છો, તો ખાઓ આ શાક
May 10, 2018 38
હાર્ટ બ્લોકેજ ખોલવા સૌથી સારી અને સાચી અદભૂત જડીબુટ્ટી : જરૂર વાંચો..
May 10, 2018 78
હાલના જન્મેલા બાળકને આ કારણે થાય છે કમળો!
May 10, 2018 66
આખો દિવસ કામ કરીને થાકી જતી સ્ત્રી માટે આટલા રસોડાના મસાલા લાભકારી, દરેક મહિલા ખાસ વાંચજો અને શેર કરજો
May 10, 2018 41
ઠીંગણા લોકો એક પણ રૂપિયાનો ખર્ચ કર્યા વગર ઘરે આ રીતે વધારી શકે છે લંબાઇ || CCG.OFFICIAL
May 10, 2018 40
તમારા બાળકને દર મહિને શરદી-ઉધરસ રહે છે? તો આ ખાસ વાંચવાનું ચૂકશો નહી
Health & Tips May 10, 2018 by The Gujju
Leave a Reply Cancel reply
Your email address will not be published. Required fields are marked *
Proudly powered by WordPress | Theme: eblog-lite by SpiderBuzz..